《次韵陶父双莲》
宋代·刘才邵

和气为霖岁有涯，发祥宜自使君家。池开双影同心瑞，气敌三峰十丈花。

啸侣洛妃携翠袖，惧飞蛱蝶护新葩。天公似恐嫦娥妒，时把微云隔素华。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。